Lok Sabha Debates The Speaker Made An Observation On Covid19 Pandemic. Discussion On Covid19 ... on 2 December, 2021 Seventeenth Loksabha > Title: The Speaker made an observation on Covid19 pandemic. Discussion on COVID19 pandemic and various aspects relating to it were taken up. (Discussion not concluded). माननीय अध्यक्ष: नियम 193 के तहत आज महत्वपूर्ण विषय कोविड19 महामारी से उत्पन्न स्थिति और उससे संबंधित पहलुओं पर चर्चा होगी । माननीय सदस्यगण, हम सदन में कोरोना के विषय पर चर्चा करने वाले हैं । पिछले दो वर्षों में कोरोना ने सम्पूर्ण मानवता को प्रभावित किया है । कोरोना ने भारत और पूरे विश्व की सामाजिक, आर्थिक स्थिति पर प्रभाव डाला है । भारत ने सामूहिकता की भावना से, पूरे देश ने इस चुनौती का सामना किया है । इस दौरान हमने कई सबक भी सीखे हैं,लेकिन एक बार फिर नए वेरिएंट ओमिक्रॉन के आने से पूरे विश्व में चिंता बढ़ी है । ऐसे में यह बहुत अच्छा अवसर है, जब हम इस मामले में एक स्वस्थ विवेचना करें । मैं चाहता हूँ कि सदन में आज कोरोना पर सकारात्मक चर्चा हो । कोरोना के दौरान जो हमने अनुभव किया है, उसके बारे में यहाँ बताएं । केन्द्र और राज्य सरकारों ने कोरोना के मैनेजमेंट के बारे में जो बेहतर काम किए हैं, उनके बारे में यहाँ पर सुझाव दें । जो कमियाँ रही हैं,उनको दूर करने के लिए अपने सुझाव और राय दें । इसके साथ ही मेरी अपेक्षा है कि कोरोना के दौरान लोगों ने जो राहत पहुँचाई है, विशेष रूप से मैं सभी माननीय संसद सदस्यों को धन्यवाद देता हूं कि जिन माननीय संसद सदस्यों ने कोरोना के समय अपनेअपने क्षेत्र में जो नए नवाचार किए, नई पहल की, मेरा प्रयास है कि आप सदन के अंदर उन नए नवाचारों और पहल को भी यहां पर बताएं,ताकि समस्त देश की लोकतांत्रिक संस्थाओं में एक सकारात्मक संदेश जा सके । मैं यहां पर विश्वास करता हूं कि आज चर्चा सकारात्मक होगी, जिम्मेदारी के साथ हम हिस्सा लेंगे और सरकार को सुझाव भी देंगे । किस तरीके से हम सामूहिकता के साथ इस कोरोना को रोक सकते हैं, इसमें अपना क्या योगदान हो सकता है,उसकी सकारात्मक चर्चा भी हम यहां पर करेंगे । श्री विनायक भाउराव राऊत । श्री विनायक भाउराव राऊत (रत्नागिरीसिंधुदुर्ग):अध्यक्ष जी, 21 महीने के बाद कोरोना के विषय पर आज आपके माध्यम से चर्चा हो रही है । आपने मुझे इस महत्वपूर्ण विषय पर चर्चा शुरू करने की अनुमति प्रदान की, इसके लिए मैं आपका आभार व्यक्त करता हूं । जैसा कि आपने सूचित किया कि इस कोरोना के विषय पर कोई राजनीति न हो और अच्छे सुझाव इस चर्चा के माध्यम से सभागृह में होते हैं तो अच्छा होगा । हम आपकी सूचना का आदर करते हैं और स्वागत करते हैं । कोरोना के विषय पर जो चर्चा है, उस चर्चा की शुरुआत मैं करने जा रहा हूं । 12.17 hrs (Shri Rajendra Agrawal in the Chair) सभापति महोदय, मैं सबसे पहले आदरणीय पंतप्रधान नरेन्द्र मोदी जी को धन्यवाद दूंगा । चाहे केन्द्रीय स्वास्थ्य मंत्री मांडविया जी हों, महाराष्ट्र के मुख्यमंत्री उद्धव ठाकरे जी हों या सारे देश के राज्यों के जो मुख्यमंत्री हैं, स्वास्थ्य मंत्री हैं, महाराष्ट्र के स्वास्थ्य मंत्री राजेश टोपे जी हों या पूरे देश के संसद सदस्य हों, राज्यों में लोक प्रतिनिधि के रूप में काम करने वाले विधान सभा और विधान परिषद के सदस्य हों या देश के सारे लोक प्रतिनिधि स्थानीय स्वराज संस्था के हों, जिला परिषद, पंचायत समिति, नगरसेवक हों, सारे प्रतिनिधियों के प्रयासों से कोरोना कार्यकाल में कोरोना योद्धा ने जो काम किया है, सारे लोगों के माध्यम से आज अपना भारत देश कोरोना मुक्त रास्ते से चल रहा है । साथ ही साथ हमने कोरोना के अनेक प्रकार देखें । कोरोना आया, डेल्टा आया, डेल्टा प्लस आया और अभी ओमीक्रॉन आ रहा है । मैं सोचता हूं कि न आए तो अच्छा है । इसे आने नहीं देना हम सब के हाथ में हैं । मैं भगवान से प्रार्थना करता हूं कि हम बहुत झगड़े हैं,बहुत लड़े हैं और हमने बहुत परेशानी सहन की है, लेकिन इस भारतमाता की कृपा से भारत में पूरी दुनिया से ओमीक्रॉन नहीं आना चाहिए । मैं यह प्रार्थना भारतमाता से कर रहा हूं । मैं फिर एक बार अभिनंदन करूँगा कि देश के सारे देशवासियों ने, भारत देश में या पूरी दुनिया में कोरोना का जो आक्रमण हो रहा था, कोरोना जैसी एक महामारी आ रही थी और आई थी, उस महामारी से लड़ने के लिए पूरा देश,चाहे पक्ष कोई भी हो,संगठन कोई भी हो,पार्टी कोई भी हो, आदरणीय प्रधान मंत्री जी के साथ हम सब एक साथ खड़े हुए । उन्होंने चाहे दीया जलाने के उपक्रम से शुरुआत की, चाहे थाली बजाने का उपक्रम हो या सारी वैक्सीन का उपक्रम हो, इन सारे उपक्रमों में पूरे देशवासियों ने प्रधान मंत्री जी को सहायता दी है । राज्य के मुख्य मंत्री जी को सहायता दी है । हमारे महाराष्ट्र में शिव सेना और महा विकास अघाड़ी की सरकार है, लेकिन उन्होंने इसमें राजनीति नहीं की । प्रधान मंत्री नरेन्द्र मोदी ने जबजब मीटिंग ली, जबजब बैठक की, जोजो सूचना दी, इसमें पूरे तरीके से महाराष्ट्र में जो शासन है, माननीय मुख्य मंत्री उद्धव ठाकरे जी ने प्रधान मंत्री जी की आज्ञा समझ कर उस तरीके से नियमन करके महाराष्ट्र और मुम्बई को कोरोना मुक्त करने का प्रयास किया । इसीलिए मैं प्रधान मंत्री जी का अभिनंदन कर